Miguel de los Santos Serra y Sucarrats

**Miguel de los Santos Serra y Sucarrats** (født 11. januar 1868 i Olot i Girona i Spania, drept 9. august 1936 nær La Vall d'Uixó) var en spansk prelat i den katolske kirke og biskop av Segorbe.
## Liv og virke
### Prest
Miguel Serra Sucarrats studerte til prest og ble ordinert den 16. april 1892. 
### Biskop av Kanariøyene (''Canarias'')
14. desember 1922 utnevnte pave Pius XI ham til biskop av *Canarias* bispedømme – omfattende en stor del Kanariøyene. Han ble bispeviet den 7. oktober årest etter av kardinal Francisco de Asís  Vidal y Barraquer, erkebiskop av Tarragona; medkonsekrerende var biskop Gabriel Llompart y Jaume Santandreu av Gerona, og biskop Ramón Guillamet y Coma av Barcelona. Han tiltrådte embetet samme dag, den 7. oktober 1923.

### Biskop av Segorbe
Han ble overført til Segorbe bispedømme den 16. januar 1936.

Den 27. juli 1936 ble han fengslet sammen med generalvikar Blasco Palomar, sin bror, kannik Carlos Serra, noen fransiskanerprester, José Sancho Sanchis, Camilo Tomás Domínguez og lekmennene Ferrando Savall, Balaguer Juan og Sauch Brusca. Natten mellom 8. og 9. august 1936 ble de ført til La Vall d'Uixó, og på Algar-veien, omtrent fire kilometer fra kirkegården, ble seks mennesker drept. Blant dem var biskopen.

Tomás Domínguez og José Sancho Sanchis ble henrettet den 11. på veien fra Sagunto til Canet de Berenguer, i elveleiet Palancia.

Biskopens levninger er  gravlagt i et av kapellene i katedralen i Segorbe. Tidligere var de blitt bisatt i krypten under hovedalteret.

## Saligkåringsprosess
Etter tiår med glemsel og taushet, mottok monsignor José Antonio Reig Pla som biskop av Segorbe-Castellón den 25. april 1998 Den hellige stols *«Nihil Obstat»* til «saken Miguel Serra Sucarrats, biskop av Segorbe og 265 ledsagere, prester, ordensfolk, lekfolk og -kvinner, in odium Fidei», myrdet under religionsforfølgelsen i Spania (1936-39). Den 30. april 1998 ble den bispedømmelige martyrdødsprosessen for Segorbe-kirken åpnet. 214 trosvitner som ga sine liv for troen i bispedømmet ble samlet i én sak. Prosessen ble avsluttet i 2001, og saken ble registrert i protokoll 2.229 for Kongregasjonen for helgenkåringer, under navnet «Miguel Serra Sucarrats og 213 ledsagere, medlemmer av bispedømmets presteskap, ordensfolk og lekfolk i Segorbe-Castellón.»

Prosessen ble avsluttet 29. september 2001 og overlevert til det apostoliske nuntiatur i Madrid den 6. november 2001.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Gregorio María Aguirre Garcia (1835-1913) *1885
* Erkebiskop Antolín López y Peláez (1866-1918) *1905
* Kardinal Francisco de Asís Vidal y Barraquer (1868-1943) *1914
* Biskop *Miguel de los Santos Serra y Sucarrats* (1880-1936) *1934
## Bibliografi
* Cárcel Ortí, Vicente (2000): *La gran persecución: España, 1931-1939* Barcelona, Planeta 
* Redondo, Gonzalo (1993): *Historia de la Iglesia en España, 1931-1939*, en dos tomos. Madrid, Rialp. ISBN 84-321-2984-4
* González Rodríguez, María Encarnación (2012). The twelve martyred bishops of the 20th century in Spain . 

## Referanser